नई दिल्‍ली: पानी की बचत अब आपके लिए हर तरफ से फायदे मंद बनने वाली है. पानी बचाकर आप पर्यावरण संरक्षण में अपना योगदान देंगे ही, साथ ही इस कोशिश के जरिए आप एक बड़ी रकम भी कमा सकते हैं. जी हां, जल संसाधन, नदी विकास एवं गंगा संरक्षण मंत्रालय की अनूठी पहल शुरू की है. इस पहल को ‘जल बचाओ, वीडियो बनाओ और पुरस्‍कार पाओ’ स्‍कीम का नाम दिया गया है. इस पहल के जरिए देश का कोई भी नागरिक जल संरक्षण को लेकर किए गए अपने प्रयासों का वीडियो बनाकर 25,000 रूपए तक का इनाम जीत सकता है.